# Sílvia Soler i Guasch

Sílvia Soler i Guasch (Figueres, 5 d'octubre de 1961) és una periodista i escriptora catalana.

## Carrera periodística

El 1985 es va llicenciar en Ciències de la informació a la Universitat Autònoma de Barcelona. Exercí la seva primera feina a Ràdio Ciutat, de Badalona, on viu. Al llarg de la seva trajectòria laboral ha fet de redactora de programes de ràdio i de col·laboradora en diferents mitjans de comunicació com Catalunya Ràdio, entre els anys 1987-2003, Televisió de Catalunya i el diari Ara. Va ser guionista d'El matí de Josep Cuní de Catalunya Ràdio. Entre els programes en què ha treballat hi ha Diccionari dalinià, per commemorar l’Any Dalí; Estimada Rodoreda, Les Hores d’en Pla o Els Matins de TV3.

## Creació literària

Ha compaginat l'acivitat periodística amb la creació literària i la seva obra novel·lística s'ha traduït a múltiples idiomes: anglès, castellà, italià, francès i portuguès.
L’any 1984 va rebre el premi de narració Recull Francesc Puig i Llensa de Blanes, per l’obra Semblava de vidre. El 2003 obtingué el Premi andorrà Fiter i Rossell per l’obra Mira’m als ulls. Amb l’obra Petons de diumenge guanyà el 41è Premi Prudenci Bertrana de Novel·la l'any 2008.

## Vida personal

És germana de Blanca i Toni Soler i Guasch i filla de la poeta Carme Guasch.

## Obres
### Investigació i divulgació

* Àngel Casas Show: anecdotari secret (1983)
* El gust de ser mare (2004)

### Narrativa

* Arriben els ocells de nit (1985)
* Ramblejar (coautora,1992)

### Novel·la

* El centre exacte de la nit (1992)
* El son dels volcans (1999)
* L'arbre de Judes (2001)
* Mira'm als ulls (2004)
* 39+1 (2005)(adaptada en format sèrie a TV3 el 2014)
* 39+1+1: Enamorar-se és fàcil, si saps com (2007)
* Petons de diumenge (2008)
* Un família fora de sèrie (2010)
* Un creuer fora de sèrie (2011)
* L'estiu que comença (2013)
* Un any i mig (2015)
* Els vells amics (Columna, 2017)
* El fibló (Columna, 2019)
* Nosaltres, després (2021)
* Estimada Gris (2023)
* Cor fort (2025)

## Premis i reconeixements

* Recull - Francesc Puig i Llensa de narració 1984 per Semblava de vidre.
* Premi Fiter i Rossell 2003 per Mira'm als ulls.
* Premis Literaris de Girona - Prudenci Bertrana de novel·la 2008 per Petons de diumenge.
* Premi Ramon Llull 2013 per L'estiu que comença.

## Referències

* 1 2 3 4 «Sílvia Soler i Guasch». Gran Enciclopèdia Catalana. Barcelona: Grup Enciclopèdia Catalana.
* ↑ Soler, Toni. «El llarg part de Polònia». A: El llibre mediàtic de Polònia. Barcelona: Columna, 2007, p. 15. ISBN 978-84-664-0811-0.
* 1 2 Padrosa Gorgot, Inés. Diccionari biogràfic de l'Alt Empordà. SOLER GUASCH, Sílvia. Girona: Diputació de Girona, setembre de 2009, pàg. 790 i 791. ISBN 978-84-96747-54-8.
* 1 2 3 Fitxa de Soler Guasch, Sílvia Arxivat 2012-03-13 a Wayback Machine. cultura.gencat.net
* 1 2 Dalmases, Irene «La figuerenca Sílvia Soler obté el Llull amb una de les seves novel·les serioses». Diari de Girona [Consulta: 13 maig 2014].
* ↑ Castellví Roca, Albert «"39+1", humor familiar a TV3». Ara, 09-05-2014 [Consulta: 13 maig 2014].
* ↑ «Sílvia Soler publicarà al febrer la nova novel·la ‘El fibló’ L'illa dels llibres -». [Consulta: 14 desembre 2018].
* ↑ «Estimada Gris». [Consulta: 3 gener 2024].